Laat sy Liefde jou Lei: Lewende water van genade - www.bybelkennis.co.za
by Mitch Kalp · Published 14/11/2012 · Updated 28/09/2014
Laat sy Liefde jou Lei: Lewende water van genade – Milanie Vosloo
Lewende water van genade
Jy is dus nie meer slaaf nie, maar kind. En as kind het God jou sy erfgenaam gemaak. Galasiёrs 4:7
Gedurende die vroeё 1500 was die kerk se voortbestaan op 'n mespunt. Talle het probeer om God se genade onder die skuld van sonde toe te gooi.
Onder geweldige druk van verskillende bronne, besluit één man om die dwalende kerk te red. Op 31 Oktober 1516 gaan timmer Maarten Luther die 95 stellings op die kerk in Wittenberg, Duitsland, vas. Daarmee stuur hy God se onsinkbare genadeboot weer op koers. En daarmee sê hy vir die wêreld dat ons God nie 'n God-van-sondeskuld is nie, maar dat ons 'n Here aanbid wie se goedheid geen perke ken nie. Dat ons 'n God dien wat ons keer op keer onvoorwaardelik in sy arms toevou.
Moet nooit toelaat dat enige iemand van jou 'n skuldslaaf maak nie. In tye van twyfel kan jy maar die Here op sy Woord neem wanneer Hy sê dat sy bloed jou van álle skuld vrygewas het. Christus se koms het van sondaars, soos ek en jy, hemelse erfgename gemaak! Niemand se sonde is te groot vir God se genade nie en niemand is te ver weggedryf vir sy reddingsdade nie. Ook nie jy nie!
Gaan staan vandag onder die waterval van God se vloeiende goedheid en voel hoe Hy elke stukkie skuldgevoel van jou skouers afwas en nuwe lewe in jou lewe laat vloei. Gaan dan en gaan leef met verligting en dankbare vreugde.